પરંતુ જે આઠ મહત્ત્વપૂર્ણ મુદ્દાઓ પર મતદારો ડોનાલ્ડ ટ્રમ્પ અથવા જૉ બાઇડનને મત આપશે એ અંગે બંને નેતાઓની નીતિઓ શું છે?

કોરોના વાઇરસ 

અમેરિકાના રાષ્ટ્રપતિ ડોનાલ્ડ ટ્રમ્પે જાન્યુઆરી મહિનાના અંતે કોરોના વાઇરસ ટાસ્કફોર્સ બનાવી હતી. જોકે, હવે ટ્રમ્પનું કહેવું છે કે આ ટાસ્કફોર્સ લૉકડાઉન ખોલવા પર ધ્યાન કેંદ્રીત કરી રહી છે. 

રાષ્ટ્રપતિ ટ્રમ્પ કોરોના વાઇરસની સારવાર અને રસીના વિકાસને પ્રાથમિકતા આપી રહ્યા છે, જે માટે દસ અબજ ડૉલર ફાળવવામાં આવ્યા છે. 

બીજુ બાજુ,  બાઇડન 'રાષ્ટ્રીય કૉન્ટૅક્ટ ટ્રેસિંગ પ્રોગ્રામ' અંતર્ગત દરેક રાજ્યમાં 10 ટેસ્ટિંગ સેંટરની સ્થાપના અને બધાને કોરોના વાઇરસ સંક્રમણના મફત પરીક્ષણની સુવિધા પર ભાર મૂકી રહ્યા છે.

તેમણે રાષ્ટ્રીય સ્તરે  માસ્કને ફરજિયાત બનાવવાનું સમર્થન કર્યું છે, જેમાં કોઈ પણ સરકારના નિયંત્રણ હેઠળના સ્થળે માસ્ક પહેરવો ફરજિયાત રહેશે. 

ક્લાઇમૅટ 

રાષ્ટ્રપતિ ટ્રમ્પ વિશ્વમાં ક્લાઇમૅટ ચેન્જ વિશે પોતાના વલણને લઈને ચર્ચામાં રહ્યા છે. ટ્રમ્પ ક્લાઇમૅટ ચેન્જને લઈને શંકાસ્પદ પણ રહ્યા છે અને તેઓ 'નૉન-રિન્યૂએબલ ઍનર્જી' ક્ષેત્રના વિસ્તારના પક્ષમાં રહ્યા છે. તેઓ ઑઇલ અને ગૅસનું ડ્રિલિંગ વધારવા માગે છે તથા પર્યાવરણની સુરક્ષા માટેનાં વધારે પગલાં લેવાના પક્ષમાં નથી. 

તેમણે પેરિસ ક્લાઇમૅટ સમજૂતીમાંથી પાછા હઠવાની વાત પણ કહી હતી. પેરિસ ક્લાઇમૅટ સમજૂતી આંતરરાષ્ટ્રીય સ્તરે પર્યાવરણમાં આવનારા ફેરફારને રોકવા અંગેની સમજૂતી છે, અમેરિકા આ વર્ષે આ સમજૂતીમાંથી બહાર થઈ જશે. 

જૉ બાઇડન કહે છે કે જો તેઓ રાષ્ટ્રપતિ તરીકે ચૂંટાશે તો તેઓ પેરિસ ક્લાઇમૅટ સમજૂતીમાં પાછા જોડાઈ જશે. 

તેઓ અમેરિકાને વર્ષ 2050 સુધી શૂન્ય કાર્બન ઉત્સર્જન કરતો દેશ બનાવવા માગે છે. તેઓ જાહેર સ્થળે ઑઇલ અને ગૅસ ડ્રિલિંગના પટ્ટા આપવા પર રોક લગાવવા માગે છે. 

તેમણે ગ્રીન ઊર્જામાં બે ટ્રિલિયન ડૉલરના રોકાણનો પ્રસ્તાવ પણ મૂક્યો છે. 

અર્થતંત્ર

રાષ્ટ્રપતિ ટ્રમ્પે દસ મહિનામાં અમેરિકામાં એક કરોડ નોકરીઓના સર્જનનો વાયદો કર્યો છે અને તેમણે દસ લાખ જેટલા નાના ઉદ્યોગો શરૂ કરવાનું વચન પણ આપ્યું છે.

તેઓ કરવેરામાં ફેરફાર કરવા માગે છે, તેમણે ઇન્કમટૅક્સમાં કાપ મૂકવાનો ઇરાદો પણ દર્શાવ્યો છે તથા નોકરીઓ અમેરિકામાં રહે એ માટે કંપનીઓને ટૅક્સ-ક્રેડિટ આપવાની વાત પણ કરી છે.

જૉ બાઇડન ઉચ્ચ વેતન ધરાવતા લોકો માટે કરવેરો વધારવા માગે છે, જેનો ઉપયોગ સરકારી સેવાઓમાં રોકાણ માટે... \n\nમને ઉપરના લેખ માટે સારું શીર્ષક આપો.
અમેરિકાની ચૂંટણી : ટ્રમ્પ અને બાઇડનના કયા મુદ્દા અમેરિકનોને આકર્ષશે?